LidanRubinov/Halacha-QA huggingface dataset:
שאלה: גבול הנסיונות: אני מאמין באלוהים וחייתי באורח חיים כזה משום שאין בליבי ספק שזו הדרך. יש דבר קשה לי מאוד ואני לא מסוגל לקום בבוקר ולהניח תפילין בגללו, לצערי בלי תשובות שיניחו את דעתי כנראה שלא אהיה מסוגל להמשיך עוד, אע"פ שאני בטוח שיש תשובות רק שאני עוד לא מוצא אותם. עד איפה ניתן למתוח את גבול היכולת של האדם בנסיונות, לא יכול להיות שלא תהיה שום "התחייבות" מצד האלוהים אלי באם אלך לפי דרכיו בעוד שאני מחויב ללכת בדרכי תורתו לא משנה מה יקרה, צריך כל אדם לחשוב מה יקרה לו באם יפול עליו אסון ענק, לא חכמה להתעלם מזה, האם הוא יקבל את גזר הדין בשתיקה וימשיך לקיים מצוות בלי שמץ טענות כלפי הבורא שגומל לו רעות תחת השתדלותו לקיים מצוותיו, נראה לי שרוב האנשים לא יצליחו, דבר לחלוטין נורמלי בכל שאר תחומי החיים, אתה צריך לראות ניצוץ לדעת שאתה ר, אי אפשר להמשיך כעיוור ולקבל צרה אחר צרה זה פשוט לא הוגן! הצרה האדירה והמייאשת שלי באופן אישי היא נטייתי המינית. ניסיתי לשנותה בכל הדרכים שייעצו לי רבנים, הגעתי לנקודה כיום בה אני סבור שאני פשוט לא יכול. נגזר עלי גזרה שהיא בגדר אסון. אני חולה. אני מודע לכך אך אני פשוט לא יכול להבריא. זוהי אחת הרעות הגדולות ביותר שיכולות להיגזר על אדם. זה משליך לי על כל תחום בחיי. אני תקוע אני בן 22 ואני פשוט אובד עצות. מיואש. ואת הכל אני עובר לבד, או עם כמה רבנים שהתיעצתי עמם והם שותפים לסוד. אני חושב שלא מגיע לי כזה עונש זה פשוט בלתי נתפס. הפתרונות היחידיים שיש לי הם קיצוניים ואין בהם משום לפתור את הבעיות אלא להפך לברוח מהם, בטח אקבל תשובה שאני צריך ללכת ליעוץ ולהכוונה איך לשנות את נטייתי. ובכן, הלכתי לרבים ייעוצים כאלו. עלו בתהו כולם. אני פשוט סוטה. ולכן אשמח אם אקבל תשובה אולי מקורית שתפתח לי אפיק מחשבה חדש שבעזרתו אוכל להתבונן על כל הנושא מזוית ראייה שונה.
תשובה: הבעיה שאתה נמצא בה נוגעת מאד ללבי. וזה כמה ימים שאני שוקל מה לומר לך. לאחר כל הנסיונות והעצות שקבלת. אם אכן כך הדבר שאתה לא יכול לשנות את נטיתך. אין ברירה אלא להכיר במציאות ולהחליט ללמוד לחיות עם הבעיה. דהיינו לקבל את הדין שכנראה יש לך יעוד מיוחד להתמודד איתו. גבהו דרכי ד' ואין אנו יודעים למה הוטל עליך להתמודד עם המצב הזה. אך אנו מאמינים שהכל לטובה גם אם אין אנו מבינים זאת. קבלת הדין באהבה וקבלת הדרכה איך לכוון את דרכך לאיזה תוכן ולאיזה מגמה אליך להקדיש את חייך ולמלאות אותם במשמעות רוחנית שתמלא אותך בסיפוק ותצמצם את הצער המעיק. זו העצה במצב הזה. אל תכעס עלי שהצעתי כיוון של קבלת הדין כי דברי באים על פי מה שאתה כתבת וכל רצוני רק להטיב. כי דבריך וכאבך מכאיבים לי. חזק אמץ ואם ימצא פתרון יותר טוב אנא תודיעני וישמח לבי איתך.
שאלה: צורות בורקס והלכה: שמעתי כי הרבנות לא נתונת כשרות למי שעושה בורקס חלבי בצורה מרובעת כבורקס תפו"א, כדי שלא להכשיל את הציבור. כמה חברים שלי העידו שראו מאפיות מהדרין (עם כשרות בתוקף, כמובן) שלא עושים כן ומסתמכים על השילוט "חלבי" מעל הבורקס. מה ההלכה בנושא, האם אסור לעשות בורקס חלבי בצורה מרובעת?
תשובה: אם יש תעודת כשרות בתוקף, ויש שילוט על הבורקסים, מותר.
שאלה: חבר מושבעים נגד יהודי: האם מותר לי לשבת בחבר מושבעים בארה"ב שדנים במשפט נגד יהודי אחר, האם ישנם משפטים שמותר לי לשבת בהם? מה מחויבותו של יהודי לגבי המחוייבות הלאומית של ישיבה בחבר מושבעים? (בארה"ב יש מחוייבות חברתית ולאומית להיות חלק מחבר מושבעים פעם בכמה זמן). האם יש בזה משום מוסר או משהו דומה?
תשובה: שיטת המושבעים היא שיטה פסולה. המשפט חייב להתנהל ע"י שופטים מקצועיים ולא ע"י הדיוטות, גם אם אנשי מקצוע מסייעים להם. אם אפשר להתחמק מהשתתפות במשפט כזה - עדיף. בודאי שאין להשתתף בדיון בו העונש הוא מוות.
שאלה: שמיעת מנגינת מיסות נוצריות: הרב השיב כי מותר ללמוד מנגינה של מיסות נוצריות לצרכי לימוד כי זה לא בכלל עבודה זרה ממש, אבל זה גם לא הכי טוב, אך למעשה הדבר מותר. התשובה פורסמה באתר, ואודה לרב אם יוכל להבהיר את הדברים: א) האם מותר לשמוע את המנגינה בלבד, או האם גם את המילים? יצויין שהשואל הראשון הזכיר שעליו להבין גם את הכתוב. ב) האם מותר לשמוע קלטת של מקהילה נוצרית השרה את המיסה, גם כאשר יש ביניהם נשים מזמרות? השאלה נשאלה בהמשך לשאלה "בעניין מיסות נוצריות "
תשובה: א,ב) מה שהתרתי היתה שמיעת המוזיקה בלבד בלא המילים.
שאלה: שמחה בשמחה: אדם החפץ לעשות סעודת הודיה לבנו בסיימו את השירות הסדיר ללא פגע, האם יוכל לחגוג באותו מעמד את חנוכת הבית שקנה, או שמא יש פה בעית עירוב שמחה בשמחה?
תשובה: אין בזה עירוב שמחה בשמחה, ומותר לשלב את שניהם יחד.
שאלה: ברכות בקול רם: נהגו אצלינו בביכ"נס שכל אדם שמגיע ומניח טלית ותפילין מברך את ברכותיהם בקול רם, ובכך הציבור ולפעמים גם החזן עוצרים ועונים - אמן. האם המנהג כשר, למרות שלא מדובר במקום שא"א לענות אמן, או שמא כיון שקוטעים את התפילה כל כמה דקות מיחזי כחוכא?
תשובה: אין חיוב לומר את הברכות בקול רם בכל פעם שמישהו מברך, ולכן זה מפריע למהלך התפילה הרגיל, ויש למאחרים לברך בשקט.
שאלה: פדיון הבן בלידת מלקחיים: האם עושים פדיון לתינוק שנולד בלידת מלקחיים או וואוקם, והאם ישנם מצבים אחרים בלידה רגילה (חוץ מהפלה וכהן ולוי) שלא עושים פדיון?
תשובה: ההגדרה היא שהתינוק צריך לגעת בדפנות המעבר בכדי להתחייב בפדיון הבן, ולכן הנולד בניתוח קיסרי אינו חייב בפדיון הבן. בלידה בוואקום התינוק נוגע בדפנות ולכן חייב בפדיון, ובמלקחיים הדבר תלוי: אם הוא נגע בדפנות-חייב בפדיון, אבל אם הוא לא נגע כלל בדפנות בגלל המלקחיים, אין עושים פדיון הבן.
שאלה: התיקון הכללי בלי מקווה: האם התיקון הכללי מועיל גם בלי טבילה במקווה?
תשובה: תיקון כללי ראוי שיהיה לאחר טבילה במקוה, אך גם בלא טבילה במקוה אפשר לומר את התיקון והוא מועיל. אלא שבודאי שאם אפשר יטבול במקוה לפני אמירתו, שכן השפעתו של המקוה היא גדולה מאוד, וכפי שהאריך בספר נתיב לא ידעו עיט, אמירת התיקון הכללי מקבלת משמעות אחרת ויחס אחר, כאשר האדם אומר אותה לאחר הטבילה במקוה. המקוה עצמו פועל רבות עלינו, וכאשר אנו באים לאחר המקוה לומר את התיקון הכללי, כל התיקון מקבל משמעות אחרת, חיות אחרת והוא פועל אחרת לגמרי. אני יודע שלא תמיד זה קל, לא תמיד כל כך אפשרי, ולכן אין זה מעכב, אך מאוד מאוד כדאי להשתדל ולהתאמץ. הרב יצחק גרינבלט.
שאלה: מיבש חסה בשבת: האם מותר להשתמש במיבש חסה בשבת? מיבש חסה הוא מיתקן הבנוי הצלחת מסתובבת שעליה מניחים את החסה וכיסוי רשת. כאשר מסובבים את הצלחת במהירות המים יוצאים החוצה והחסה מתיבשת.
תשובה: לענ"ד אין איסור בייבוש החסה.
שאלה: צניעות במחקר: התחלתי תואר שני בנושא פוריות הגבר ובמסגרת התואר אני צריכה לעבוד עם תאי זרע (אין עניין של זרע לבטלה כיוון שאני משתמשת בשאריות של דוגמיות שנלקחו לצרכים רפואיים וטיפוליים). רציתי לדעת האם יש בעיית צניעות שאשה תעסוק בעבודה שכזו ובנושא שכזה? יש לציין כי יש אפשרות שהמחקר בסופו של דבר יועיל רבות ואולי אף יציע פתרון לבעיות פוריות של זוגות רבים.
תשובה: רגישותך מוצדקת. אך מכיון שאינך עוסקת באנשים עצמם אלא רק בזרעם, ללא קשר כל שהוא איתם, הדבר מותר. עם זאת אם הדבר מפריע לך ובצדק, אינך חייבת לעסוק בכך. אין ספק שמצוה לעסוק במחקרים אלו. אולם השאלה היא אם דווקא אישה צריכה לעסוק בזרע וגבר בביציות, האם אי אפשר שכל מין יעסוק במינו? אם אין אפשרות לחלק את העבודה בין המינים, המשיכי בה ותזכי למצוות.
שאלה: קשר עד לחתונה: אני בגיל 17 והכרתי בחורה דתיה מבית דתי חזק, היינו (לפני כמה חודשים) בקשר במטרה לחתונה, אבל נפרדנו (בקשר לא נגענו, שמרנו על איסורי ייחוד, אבל נפגשנו הרבה ודיברנו בתדירות גבוהה מאוד וגם על דברים בטלים) ולאחר מכן ללא קשר לפרידה התחזקתי והפסקתי ב"ה לדבר עם בנות. לאחר חודש-חודשיים (מהפסקת הדיבור) הרגשתי הרגשה מוזרה שיש משהו ביני לבינה ויצא לנו באמת לדבר באותו שבוע, מפני שהייתי צריך לבקש ממנה סליחה, יש לציין שלאחר בקשת הסליחה התכוונתי להפסיק את השיחה, אך השיחה המשיכה והגיעה במהרה ללא נושאים אחרים ביניהם לזה שהיא מרגישה אלי משהו, אמרתי לה שגם אני מרגיש משהו, אבל ההלכה נכנסת כאן. אמרתי לה שאני מוכן שנהייה בקשר אך ורק לחתונה והוא יתבטא בכך שנפגש פעם בחודש, בפגישות לא יהיו דברים בטלים (יהיה אפשר ללמוד אמונה ביחד אם זה אפשר מבחינה הלכתית), נדבר בטלפון פעם בשבוע, נשמור על איסורי ייחוד ובודאי שלא ניגע (אין דבר כזה אצלנו לגעת). קשר זה יהיה בעצם מעין קשר שנועד לשמור על הזוגיות שלנו לשם חתונה, אמרתי לה שתקח כמה ימים לחשוב על זה ברצינות כי זה צעד גדול, חשוב וקריטי, והקשר יהיה במטרה להתחתן בגיל 19. יש לציין שהקשר הזה יהיה שונה בהרבה מהקשר הראשון שהיה לנו, והוא במידות רציניות יותר ואמיתיות בהחלט! רציתי לדעת מה הרב אומר על קשר מסוג כזה? האם הוא טוב או לא, ואיך הקשר הזה צריך להתנהל ולהתבצע? נ.ב. יש לציין ששניינו מאוד בוגרים מבחינה מנטלית ומקפידים על כל השו"ע לכן אנו רוצים שהקשר יהיה עפ"י רוח ההלכה ושבאמת תבין שהמטרה לקשר הזה היא חתונה.
תשובה: אם אתם יכולים לצמצם את הקשר לפגישה אחת בחודש ללא שיחות בטלפון במשך החודש יש מקום לשמירת הקשר. אך זה צריך להיות מתוך הבנה שהקשר הזה מחייב אותך מכאן ולהבא לקחת את התקופה הזאת כהכנה לחתונה וללמוד היטב, ולעלות מעלה בתורה ויראת שמים כדי שתוכל לבנות בית של תורה. אך אם הקשר לא יגרום לחיזוק רוחני של שניכם, כבר מעתה רצוי להפסיק אותו.
שאלה: כשרות אצות ים: ראיתי כי לדברי הרב, אצות ים, כשרות. לאחרונה שמעתי כי ה-OU הסירו את הכשרות ממאכלים המכילים אצות ים. האם יש להתייחס לכך, כיצד יש לנהוג בנידון?
תשובה: מה הייתה סיבת הפסול? אולי נמצאו באצות גם דברים אחרים?.
שאלה: הנאה מכספי מעשר: האם הנאה מכספי מעשר מותרת, לפירוט השאלה: אשתי בדרך כלל מגהצת לבד, היא מצאה חברה שאוהבת מאוד לגהץ ועושה זאת תמורת ת אך מעבירה את כל הכסף לצדקה. אם נחליט לתת לה את כל הגיהוץ ונשלם עבור זה, האם זה יחשב לנו ככספי צדקה (מעשר), דוגמה אחרת, יש לפעמים מכירות של בגדים ספרים וההכנסות מוקדשות לצדקה, האם קניית מוצר נחשב כמתן צדקה (למרות שיש לי הנאה מאותה צדקה)?
תשובה: עליך לנכות מכסף הצדקה את ערך הנאתך, ולהחשיב רק את היתרה כצדקה.
שאלה: מצקת בשר לחלבי: יש לנו בבית מצקת שעשויה מברזל והיא בשרית, האם מותר להשתמש בה למשהו שהוא חלבי אם לא השתמשנו באותה מצקת בימים האחרונים (הכוונה לא במשהו שהוא חם ובשרי)?
תשובה: מעיקר הדין מותר להשתמש בכלי בשרי לצורך אכילת מאכל חלבי קר אבל נהגו ישראל שיהיו להם כלים נפרדים לבשרי ולחלבי,ולכן אין להשתמש במצקת הבשרית לאכילת מאכל חלבי אף שעברו כמה ימים שלא השתמשו בה. (יורה דעה סימן פט סעיף ד ברמ"א)
שאלה: לשקר בשביל אחי: אם חבר מתקשר לאחי הביתה, ואחי אומר לי תאמרי לו שאני לא בבית, איך אני צריכה לנהוג במצב כזה, האם עלי לשקר או לא, מה עלי לעשות לפי ההלכות?
תשובה: כתוב בתורה "מדבר שקר תרחק" ולכן יש להתרחק ככל האפשר מהשקר. אולם יש מקרים מסויימים שבהם מותר לשנות מפני ה ואחד מהמקרים האלו הוא כדי להטיל בין אדם לחבירו. לכן את צריכה להתבונן בבקשה של אחיך ולראות אם יש בזה כדי להרבות בינו לבין חבירו ואז יהיה מותר לך לשנות אבל אם לא עדיף להתחמק מלענות תשובה שאינה ישרה. (משנה ברורה אורח חיים סימן קנו סעיף קטן ד ואנציקלופדיה תלמודית כרך ח ערך "הבאת ")
שאלה: "קיזוז" טעות הקופאית: לאחר שהגעתי הבית ראיתי שהקופאית טעתה והדפיסה בחשבון פעם אחת מוצר שקניתי ממנו שתי יחידות. לפני כמה חודשים קרה מקרה באותה חנות ששילמתי על מוצר, אך הוא כנראה נשכח בחנות. האם אני יכול להסתמך על כך ולא לשלם על המוצר השני, כאשר המוצר ששכחתי בחנות יקר יותר מהמוצר שלקחתי פעמים ושלמתי על אחד?
תשובה: אפשר לקזז.
שאלה: חלב בופאלו וחלב עכו"ם: אני נוסע לרגל עבודתי להודו מדי פעם. רציתי לברר ביחס לחלב הבופאלו, הרב השיב כי חלבו כשר. אבל גם אם החלב כשר, אסור לשתות חלב שחלבו נכרי, אם אין פיקוח של יהודי, שהרי זהו חלב עכו"ם שח אסרו. שאלתי היא מה הדין למי שאינו מקפיד על חלב נכרי בהתאם להיתר של הרב פינשטיין זצ"ל, האם לשותי חלב נוכרי מותר לשתות את חלב הבופאלו, והאם מוצרים אחרים המיוצרים ממנו כמו יוגורט, גבינות, חמאה וכו מותרים אף הם?
תשובה: הרב פיינשטיין התיר בשעת הדחק בלבד במקום בו יש פיקוח ממשלתי ובחוות בהם יש רק בהמות טהורות, אבל רוב הפוסקים חולקים עליו ואוסרים בכל מקום ובכל מצב. חמאה, לעומת זאת, מותרת בכל מקום, מפני שאי-אפשר לעשותה מחלב של בהמה טמאה.
שאלה: צניעות וסבתא גויה: גדלתי כל חיי בגוש קטיף, והשאלות עולות בעקבות התמודדות שנמשכת שנה שלמה. א. הגעתי למצב של חשבון נפש רציני, אולי רציני מידי, בלי ניסיון לתת לעצמי להתגבר על הטראומה הקשה, ולכך שכל המציאות נראית שונה, די חיפשתי תשובות בו במקום, העניין העלה אצלי רצון לברר ולשפר את התנהלותי בנושא צניעות וענווה, כלפי חוץ ובכלל אני משתדלת להיות נעימה לסביבה ולהתנהל בדרך יהודית נאותה, אלא שרציתי המלצה אולי לספר, או ללימוד יומי - אשר ידריך אותי, ויעזור לי בדרכי בבירור בנושא צניעות פנימית (שהיא בעצם השורש לכל נושא הצניעות), חשוב לי לבנות את העניין פנימה ובצורה שמתאימה לבנות. ב. אבא שלי התגייר, שנים לפני שהורי התחתנו, וב"ה בחר בדרך טובה ובריאה. אלא, שהקשר עם משפחתו לא התנתק לגמרי. סבתא שלי, היא אישה עם עוצמות רציניות, והיא פועלת רבות לכיוון עזרה למדינת ישראל ולעם היהודי בכלל, בחברה שלה (בחו"ל). עם כל הערכתי אליה, אני מודעת לעובדה כי עלינו להתמקד בעם שלנו ובחיזוק הפנימי של עם ישראל בעולם, וקשה לי השאלה איך להתייחס לדברים. היא חשובה לי מאוד, ודווקא בגלל שהקשר שלי איתה אינו ממש קבוע, רציתי איזשהי הנחיה כללית בנוגע לעניין.
תשובה: א. לא ידוע לי ספר אחד שתמצאי בו את מבוקשך. אולם יש ספרים רבים שנכתבו על צניעות וענוה. יש ספרים שמתאימים לסגנון של הדורות הקודמים שגם מהם ניתן להוציא דברים מופלאים. אולם רצוי מאד ללמוד עם רב או עם תיווך בכדי ליישב את הדברים בצורה שתתאים לנפש של הדור שלנו. בספרי המהר"ל נתיב הצניעות ונתיב הענווה בספר נתיבות עולם, יש פסקאות רבות בספר עין איה. אפשר להגיע אליהם דרך המפתח. יצא ספר שמרחיב ומסביר מספר פסקאות בעין איה על ידי הרב טאו, הספר נקרא לאמונת עיתנו חלק ז'. שם הוא מדבר על תופעת הגאווה שבאה לידי ביטוי באי צניעות. מצד אפשר ללמוד על ענין הענווה. נכתבו גם מאמרים רבים בספרים שונים. יש ספר של הרבנית רחל נריה. שמעתי סדרת שיעוירם של הרב ליאור אנגלמן על איגרת הרמב"ן שם הוא מרחיב על ענין הענווה. ניתן לקנות את השיעורים על דיסק בישיבת עטרת כהנים טל' 0545721737. ב. בנוגע לסבתא. את צודקת שאת לא מרגישה שהיא סבתא שלך. אולם כפי מה שאת אומרת אולי היא מוגדרת כחסיד אומות העולם. היחס הבסיסי שלנו לחסיד אומות העולם הוא יחס של תמיכה ואהדה ושיתוף פעולה איתו. כך גם את יכולה להתייחס לסבתך.
שאלה: כיבוד הורים מול כבוד השבת: מדי שבוע חמי (אלמן ונשוי שנית) מזמין אותנו לשבת בביתו. לבעלי אח שאינו דתי ומצטרף אלינו לארוחה אחת עם משפחתו. חמי, שזהו בנו הבכור, אינו מעיר לו על כך שהוא מחלל שבת ואף מזמין אותו ומעודדו לנסוע בשבת, כדי שנתראה וכדי שהילדים ישחקו בינהם, ונוצר מצב ש"בגללינו" הם מחללים שבת. לכן החלטנו לא להגיע יותר לחמי בשבתות, אך הוא לוחץ עלינו יותר ויותר שנגיע ואנחנו לא יודעים מה לעשות. האח נפגע מאיתנו כבר לפני שנה כשביקשנו שלא יגיע אלינו לביקורים ספונטנים בשבתות ובכל זאת יש גם חובת כיבוד הורים. נשמח לקבל הדרכה מה לעשות, האם מותר לנו לנסוע כשידוע שמלכתחילה האח יבוא, הרי בכל זאת הוא נוסע, אז עדיף שיבוא לקבל אווירת שבת (שזה טענה שכל המשפחה טוענת כלפינו)?
תשובה: את צודקת בדבריך שיוצא שבגללכם הוא מחלל שבת, ולכן תציעו מיוזמתכם מפגשים באמצע השבוע, אחת לכמה זמן.
שאלה: מודלים בכימיה בשבת: האם מותר לבנות מודלים בכימיה (מעין לגו) בשבת, ואם לא האם מותר לי להרכיב אותם לפני שבת ולהשתמש בהם בשבת?
תשובה: מותר לבנותם, מפני שזה נועד להרכבה ופירוק.
שאלה: עבודת התפילה: אני לומד חסידות מספר שנים ומישם את הלימוד בתפילתי, ואכן במשך השנים ראיתי ברכה בתפילה יותר ויותר, אמנם היו עליות וירידות אך הקו הכללי הוא של עליה ממש כפי שמתואר בספרי החסידות, קרבת אלוקים גדלה והולכת וכן החלטות טובות שקיבלתי בזכות אהבת ה שהתעוררה בתפילה. לאחרונה יש לי ירידה ממושכת בתפילה, אני מכוון אותן כוונות שנהגתי לכוון אבל מרגיש כמו עץ יבש, ניסיתי אפילו בהתאם לדברי אדמור הרש"ב לייגע את הגוף והנפש והאטתי עוד יותר את קצב התפילה ממש לבוא לכל תיבה ותיבה אבל העלתי חרס בידי וכך מספר שבועות ואני שחוק לגמרי ומתגעגע להרגיש קצת אלוקות בתפילה, האם יש עצה לדבר? וכן תפילת שמונה עשרה היא כנגד אצילות, מה זה אומר לגבי אופי הכוונה וההתבוננות בשמונה עשרה, האם ראוי לשים את הדגש בתפילה בתוכן המילים או בתחושה של נוכחות הבורא הרי אי אפשר את שני הדברים בת אחת? והאם על פי הלכה חיבים לומר פרשת העקידה וקורבנות, זה לוקח לי 20 דקות ואם נוסיף לזה תפילין דרבינו תם ותהילים וחומש מדובר בשעתיים תפילה?
תשובה: נראה לי לענ"ד כי אפשר להשיג את המעלות הגדולות רק כאשר הבסיס הוא מוצק ואם לא אז בהמשך הזמן יש רפיון בהשגות הגבוהות. ועל כן טוב לחזור ולשנן את הלכות התפילה ואת הכונות הפשוטות ולכוין רק בהם ואחר לנסות שוב ואז אפשר להצליח. ענין האצילות ששם שום רע ואין דבר זר חול לכבוד שמים ולא לשום מטרה אחרת. על פי דעת הבן איש חי (עפ"י הקבלה) יש לומר לפחות את קריאת שמע ואת פרשת התמיד וקצת מהקטורת ומאיזהו מקומן ואפשר את כל זה ב-5 דקות.
שאלה: הדלקה בשמן שריפה: אני כהן וברשותי שמן שריפה. שמעתי שלא כל הפוסקים מתרים לכהן להנות מביעור השמן, ואשמח אם הרב יפרוש את היריעה כפי אפשרותו ויוסיף את הכרעתו?
תשובה: לא ידוע לי על פוסקים האוסרים. מה שכן ידוע לי זה שצריך להקפיד שהשמן לא יהיה ראוי למאכל, כדי שלא תבוא לאוכלו, ולכן יש להוסיף משהו מר לתוך השמן.
שאלה: פרסומת על סימניה בשבת: האם לאחר שלמדתי בספר בשבת מותר לשים בו סימניה, והאם יש בעיה בסימניה שיש עליה פרסומת בשבת?
תשובה: אין שום בעיה בהנחת הסימניה.
שאלה: טבילה בים בשבת: האם מותר לטבול בים בשבת, בלי שאני מטלטל משהו?
תשובה: הטבילה אסורה מפני שאתה מטלטל את המים שנדבקו לגופך, וזהו טלטול בכרמלית.
שאלה: אחריות על מעשינו: איך משפיע עלינו עשיית רוע וגרימת כאב לאדם אחר, ואם זה חוזר אלינו - בתור עונש?
תשובה: אנו מאמינים בבחירה חופשית. לאדם יש אחריות על מה שעשה. האחריות בעיקר נוגעת לכך שהאדם האחראי לתקן את מה שיכול לתקון. אולם האחריות גם נוגעת לכך שהבחירה החופשית מעצבת את האישיות שלנו. הדבר העיקרי שיוצא ממעשה רע הוא שהנפש שלנו מתלכלכת. לכן הדבר העיקרי שמוטל על מי שעשה רע הוא לתקן את הרוע. גם אם מבחינה מעשית אי אפשר לתקן את המעשה הספציפי שקרה, תמיד ניתן לעשות דברים שהם ינקו אותנו מהרע שעשיתי. למשל אם פגעתי במישהו ואותו מישהו לא יכול לקבל את בקשת הסליחה שלי, ראוי במקום הפגיעה לעשות טוב לאנשים אחרים. הטוב שאנו עושים ינקה אותנו מכך שעשינו רע לאחרים. מעשה רע גם יכול לגרור עונש. אולם אנו לא יודעים בדיוק איך זה בא. עיקר העונש הוא לא בעולם הזה והוא לא בא מיד. זהו חשבון ארוך שהולך ומתגבש, חשבון שלא אנו עושים אותו ולא יודעים בדיוק את פרטיו. אולם ודאי שיש לנו אמונה כללית שמעשה טוב מביא לשכר טוב. ומעשה רע פוגע בשכר.
שאלה: גדר בגינה בין שכנים: שמעתי שההלכה אומרת שצריך גדר בין גינות של שכנים. יש לנו גינה שמקבילה לגינת השכן, ומה שחוצץ בינינו זה כמו גדר סורגים, אנחנו רואים רוב מה שקורה אצלם והם אצלנו. אני חושבת שיש ממש בעיה של צניעות, גם אין ממש פרטיות. האם חובה לעשות גדר ואם כן, מה הגובה של הגדר?
תשובה: אין חובה לעשות גדר, זה תלוי ברצון השכנים, והכל תלוי ברצונכם.
שאלה: נדר על תרומה: בקשר לנדר במחשבה. למשל על תרומה. עם במחשבה מישהו חושב עם המילה "נדר" אבל הוא לא מתכוון בלב שלם. כאילו אין בכוונתו לעשות זאת. כאילו במחשבה אמר אני נודר. אבל לא בלב שלם בלי שליטה. ובמקביל אומר או אחרי אומר "בלי נדר ". האם זה נחשב. והאם נדר של מצווה נחשב במחשבה. כלומר אם מישהו במחשבה למשל נודר שיעשה מצוות. עם המילה נודר (אני נודר.)". אבל בלי שליטה בלי כוונה מלאה לכך, באותו הרגע. לא יצא בשפתיים ולא בפה, צכלומר נאמר. האם נחשב כנדר?
תשובה: א) אם אמר נדר בליבו אפילו לא בטוח שגמר את ההחלטה כדאי לקיים בפרט בעניני צדקה ואם קשה מאוד יש לעשות התרת נדרים, ואם אמר בפה בלי נדר מיד אין צורך להתיר. ב) צריך מאוד להזהר לא לומר אפילו במחשבה את המילה אני נודר כי עלול להיות שאדם חושב והוא גם אומר בשפתיים בלי שישים לב. ואם ברור ללא ספק שלא אמר בשפתיים אין נדר בלב מלבד צדקה. כדאי להתרגל לא להשתמש במילה נדר לא בפה ולא בלב.
שאלה: דף יומי ותפלה בזמנה: אני מתפלל כל בוקר בחמש וחצי, ותפלת עמידה יוצאת ב-6, אחרי התפלה בשעה 6.30 יש שעור דף יומי שאני משתתף בו, עד 7.30 בערך. הבעייתיות כאן היא שבערך מהשבוע, המניין הופך להיות מניין פועלים שכן מתחילים להתפלל עמידה לפני הנץ, לפי הרב עובדיה יוסף, מי שיכול להתפלל אחרי, עדיף שיתפלל יחיד ולא במניין פועלים שהוא בדיעבד. האם לוותר על הדף היומי ולהתפלל בזמן? אציין כי לקבוע זמן ללימוד בערב זה בעייתי וכן את המניין אי אפשר להזיז כי זהו באמת מניין פועלים.
תשובה: לדעתי לימוד התורה שלך חשוב מאוד, ולכן תתפלל במנין המוקדם, רק תבדוק תמיד שזמן ציצית ותפילין הגיע לפני שאתה מניח אותם, מפני שבאמצע החורף זמן ציצית ותפילין יוצא מאוחר.
שאלה: כשרות מקלות קינמון: האם יש צורך בהשגחה מיוחדת על מקלות קינמון (להכנת תה)? והאם יש לבודקם מחרקים?
תשובה: אם יש חרקים תוכל לראות בעצמך. באשר לכשרות אם ידוע לך שהחומר הוא רק מן הצומח ללא כל תערובת הוא כשר אם אינך יודע (גם אני איני יודע) פנה לרבנות הראשית.
שאלה: "לחתוך" את שם ה : אני בעל קורא אשכנזי, ובחלק מהקריאות יש עצירה בשם ה, עד עכשיו הייתי "חותך" את שם ה, כלומר: מקצר אותו ולא עושה סיום של סוף פסוק רגיל. העירו לי על זה ואמרו לי שזה לא נכון. האם טוב לעשות ככה, או שמא לא?
תשובה: מסיימים את שם ה' כרגיל, כמו כל סוף פסוק.
שאלה: תספורת במוצאי שבת: האם מותר להסתפר במוצאי שבת, מהם המקורות, והאם יש לזה קשר לצואת רבי יהודה החסיד?
תשובה: בכף החיים רלב' כתב שאין להסתפר עפ"י דעת האר"י אחר חצות היום וכנראה שבלילה יש ליזהר עוד יותר. לא ידוע לי על קשר בין תספורת בלילה לצוואת ר' יהודה החסיד.
שאלה: מהו אדם דתי?: רציתי לדעת מה הופך אדם רגיל להיות "דתי", האם זה שהוא שומר שבת או כשרות או הולך עם כיפה וכו זה מה שעושה אותו דתי?
תשובה: הגדרתו של אדם כדתי תלויה באמונתו והתנהגותו. אדם דתי מאמין בשלוש-עשרה עיקרי האמונה של הרמב"ם, ומתנהג על-פי התורה ודברי ח. קשה לפרט את כל הדברים אותן עושה אדם דתי, מפני שזה נמצא בכל תחומי החיים. וצריך מוכנות נפשית לקיים את כל דברי התורה ודברי ח, גם אם כרגע לא יודעים את כל פרטי הדינים וההלכות. העיקר הוא הרצון והמעשה, שלומדים לאט לאט מה מוטל עלינו. זהו אדם דתי.
שאלה: האם מניעת איסור היא "צורך גדול"?: האם מניעת איסור מחברו מוגדרת כ"צורך גדול", כלומר: האם מותר להדליק או לכבות אור באמצעות גרמא שעון שבת, במידה ואם לא אכבה באופן כזה אני יודע שחברי ידליק יכבה בידים?
תשובה: מותר.
שאלה: מעבר לישיבה קטנה: אני שוקל לעבור לישיבה קטנה (ציונית כמובן, ואפילו עם בגרות). רציתי לשאול: א. לפי איזה קריטריונים אני יכול לבחון את עצמי לראות האם אני מתאים או לא? ב. ידוע לי שלא צריך להקשיב להורים אם הם לא מרשים, אך איך אפשר לשכנעם או לחילופין להגיע לישיבה בלי שירשו לי? (תוך שמירה על הלכות כיבוד הורים, לא בחוצפה)
תשובה: אם אתה מסוגל ללמוד במשך זמן ממושך ואתה גם נהנה מהלימוד ראוי שתלמד בישיבה קטנה, וכדאי להסביר להורים שהצלחתך היא במקום שתהיה שמח בו ולא במקום שתלמד נגד רצונך.
שאלה: רגש בעבודת ה : הבנתי שישנה מחלוקת בקשר למיקום הרגש בעבודת ה, מה הנפקא מינה בין השיטות? (צורת תפילה, ריקוד) ומה דעת הרב בנושא זה?
תשובה: אין מחלוקת בכך שצריך לעבוד את ה' גם עם הרגש שלנו. כך כתוב בתורה ואהבת את ה' אלוקיך בכל לבבך. האם ניתן לעשות זאת ללא רגש? יש חילוקי דעות ודגשים שונים בנוגע לדרך שהרגש מתפתח. האם יש להדגיש בעיקר את לימוד התורה כדרך בלעדית להתפתח. או שיש להוסיף על הלימוד שירה ועוד דברים נוספים. גם מרכזיותה של התפלה אינה נתונה בויכוח. אולם יש דרכים רבות כיצד מתפללים. מבחינתך העיקר הוא שימוש תלמידי חכמים. אתה צריך למצוא את הדמויות הרוחניות שאתה מרגיש שהם יכולות להיות בשבילך כדגם ומהם ללמוד מה להדגיש ומה לא. אם יש תלמיד חכם שיכיר אותך אישית הוא בודאי יוכל להדריך אותך באופן אישי. גם קריאה על גדולי ישראל יש בה תועלת מרובה בעבודת ה'.
שאלה: כוס חלבית לאחר בשר: האם לאחר ארוחה בשרית מותר לשתות תה בכוס חרסינה חלבית המשמשת לשתית קפה חם?
תשובה: מותר.
שאלה: סיגריות מול קוקה קולה: הרב כתב על עניין איסור עישון סיגריות משום התמכרות, האם לא צריך לאסור מאותה סיבה גם שתיית קוקה קולה, קפה תה ושאר מיני ממכרים למיניהם, האם אני עוברת על איסור כשאני שותה קפה?
תשובה: מי שמתמכר לסוג של אוכל שיש בו סכנה מוכחת לבריאות עובר על איסור. אך לשתות כמויות קטנות את המשקאות שהזכרת אין בהם סכנה ועל כן אינם אסורים הם אינם ממכרים לרוב האנשים. ומי שמגזים בהם ומתמכר אליהם אכן עובר באיסור.
שאלה: הדלקה מאוחרת בחנוכה בשל טיול: אנו מעוניינים ליסוע בחנוכה עם קבוצה לאילת, הנסיעה חשובה לנו מבחינה חברתית. הבעייה שהאוטובוס חוזר לביתנו שבצפון רק בשעות הערב. ואם כך, לא נוכל להדליק נרות חנוכה בזמן, כפי שמחייבת ההלכה. האם בכ"ז ניתן ליסוע ולהדליק בעת חזרתנו (בנר רביעי בשעה 20:00)?
תשובה: אין בעיה להדליק בשעה זו, מפני שעדיין מצויים אנשים ברחובות בשעה זו. ואם מגיעם מאוחר יותר, אם בני ביתו ערים יכול להדליק ואף לברך.
שאלה: כיצד לחגוג בת מצוה: איך כדאי לציין הלכתית את הגעת הבת למצוות, האם לקיים סעודת מצווה, ובאיזה תנאים?
תשובה: ראוי לקיים סעודת מצוה בחוג המשפחה, ולעודד אותה בקיום המצוות.
שאלה: קבלת שבת לבנות: נערה שאיננה מדליקה נרות שבת, האם מקבלת שבת בהדלקה של אימה, אם לא, האם ראוי שתאמר בפיה שהיא מקבלת על עצמה תוספת שבת?
תשובה: היא לא מקבלת שבת דהנרות של אימה, אולם עליה לקבל שבת סמוך לכך. אמירת שבת תוכל להיחשב כקבלת שבת.
שאלה: תנועת בני ברוך: מדוע הרב מסתייג מתנועת בני ברוך של ד"ר ליטמן?
תשובה: הצצה קלה בעתון "קבלה לעם" המחולק ברחוב תלמדנו על מהות התנועה. במאמר ראשי בעתון נאמר בין היתר שקבוצת בבלים שהמשיכה את דרכו של אברהם אבינו הפכה לקבוצת מקובלים שהפכה ברבות הימים לעם ישראל עם ישראל זהה מבחינה גנטית לעם הבבלי העתיק. לא מייחסים לאברהם ומשה וממשיכיהם תורה ומצוות אלא רק "קבלה" דהיינו רק אהבת הבריות. אין ספק ש"ואהבת לרעך כמוך" הוא כלל גדול בתורה אולם רק זה ולא גם אידך זיל גמור?! במאמר אחר: כל תל אביבי שרוצה להרגיש "אין" לומד קבלה.
שאלה: עיתון ישראלי - שמחולק חינם: אני נוסע כל יום ברכבת, ובכניסה לתחנה מחלקים את העיתון הישראלי - חינם. אני רואה הרבה חרדים, שומרי מצוות ובכלל שקוראים את העיתון - ורציתי לדעת האם ניתן לקרוא אותו? נראה לי שלא נתנו לזה את הדעת - אנשים לא יקנו עיתון כמו "ידיעות אחרונות" - אבל כשמקבלים את זה חינם - כמעט כולם לוקחים וקוראים - כולל אנשי חב"ד, חרדים וכו, למה לא יצאה הרבנים בפסיקה על העניין, ואם כן יצאה - מה היא?
תשובה: איני נוסע הרבה ברכבת ולכן איני מכיר די את העיתון. בזמנו אמר לי המו"ל שלמה בן צבי ערב יסודו של העיתון שהעיתון לא ידמה לעתונות הרגילה, אלא יהיה נקי, ערכי ואובייקטיבי יותר. אם אתה סבור שהציפיות לא התממשו עצתי לך לפנות למו"ל.
שאלה: ירושה גם לאחות?: האם ניתן לחלק ירושת ההורים בין האחים והאחיות שווה בשווה בהסכמת כולם? אחת האחיות נפטרה, האם מגיע לבניה חלק בירושה?
תשובה: אפשר לחלק הכל בשווה בהסכמת כולם, ואם האחות נפטרה בניה יקבלו את חלקה.
שאלה: כתיבה על גדר ההפרדה: האם מותר לרשום דברי מחאה "גרפיטי" על גדר ההפרדה, או שהדבר אסור מטעמי השחתת "רכוש" שאינו שלי, וכדומה?
תשובה: "גרפיטי" אומנם מלכלך את הרכוש אך אם המדובר בדרך מחאה מקובלת במדינות דמוקרטיות ייתכן שאין איסור בכך. כמו כן יש אולי להבחין בין גרפיטי בדרכים מרכזיות לבין גדר הנמצאת בשולים שאין הקפדה על כך.